CELEX: 62007TN0235
Language: sk
Date: 2007-07-04 00:00:00
Title: Vec T-235/07: Žaloba podaná 4. júla 2007 – Bavaria/Komisia

8.9.2007   
            
            
               SK
            
            
               Úradný vestník Európskej únie
            
            
               C 211/40
            
         Žaloba podaná 4. júla 2007 – Bavaria/Komisia
   (Vec T-235/07)
   (2007/C 211/76)
   Jazyk konania: holandčina
   Účastníci konania
   
      Žalobkyňa: Bavaria NV (v zastúpení: O. W. Brouwer, D. Mes a A. C. E. Stoffer, advokáti)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               čiastočne alebo úplne zrušiť rozhodnutie Komisie z 18. apríla 2007 týkajúce sa konania podľa článku 81 ES [vec COMP/B-2/37.766 – Holandský trh s pivom – K(2007) 1697, konečné znenie] v rozsahu, v akom sa týka spoločnosti Bavaria NV,
            
         
               —
            
            
               subsidiárne, znížiť pokutu uloženú spoločnosti Bavaria NV,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobkyňa napáda rozhodnutie Komisie z 18. apríla 2007 týkajúce sa konania podľa článku 81 ES (vec COMP/B-2/37.766 – Holandský trh s pivom), ktorým jej bola uložená pokuta.
   Po prvé žalobkyňa na podporu svojej žaloby uvádza porušenie zásady správneho úradného postupu, keďže Komisia nepreviedla kompletné, podrobné a nezávislé šetrenie.
   Po druhé žalobkyňa uvádza, že Komisia porušila článok 81 ES tým, že sa dopustila zjavného nesprávneho posúdenia, nesprávneho právneho posúdenia pri stanovení protiprávneho konania, porušenia zásady prezumpcie neviny, zásady zákonnosti a nedodržala povinnosť odôvodnenia stanovenú v článku 253 ES.
   Po tretie Komisia nesprávne určila dĺžku trvania porušovania.
   Po štvrté žalobkyňa uvádza, že Komisia pri stanovení výšky pokuty porušila článok 23 nariadenia č. 1/2003 (1) a usmernenia k metóde stanovovania pokút (2) založené na tomto nariadení, pričom zároveň nedodržala zásadu rovnosti a proporcionality.
   Po piate žalobkyňa uvádza, že Komisia zjavne prekročila primeranú dĺžku trvania šetrenia, ktoré bolo vedené počas siedmich rokov.
   Po šieste žalobkyňa uvádza porušenie podstatných formálnych náležitostí, zásady správneho úradného postupu a práva na obhajobu tým, že žalobkyni nebolo umožnené nahliadnuť do odpovedí ostatných pivovarov na výhrady a do častí spisu Komisie, ktoré mali zásadný význam pre obhajobu žalobkyne.
   
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, 2003, s. 1; Mim. vyd. 08/002, s. 205).
   
      (2)  Oznámenie Komisie s názvom „Usmernenia k metóde stanovovania pokút uložených podľa článku 15 ods. 2 nariadenia č. 17 a článku 65 ods. 5 Zmluvy o ESUO“ (Ú. v. ES C 9, 1998, s. 3; Mim. vyd. 08/001, s. 171).